google/wiki40b huggingface dataset:
Nyctemera annulata

Utseende

…
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis

…
Nyctemera annulata   tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse

Nyctemera annulata finnes på New Zealand, finnes ikke i Norden.
Tjörn kommune

Geografi

Tjörn er knyttet til Stenungsund på fastlandet via Tjörnbrua, og til Orust i nord via Skåpesundbrua. Største tettstedet er Skärhamn, der også kommuneadministrasjonen ligger. Andre samfunn, som gamle fiskevær, er for eksempel Rönnäng, Klädesholmen og Kyrkesund. Billströmska folkhögskolan med kulturprofil ligger midt på Tjörn. På øya Mjörn nord for Tjörn finnes foruten vakker natur også Sundsby Säteri som på 1600-tallet ble eid av Margrethe Huitfeldt, mest kjent gjennom overleveringer, myter og sagn.

Næringsliv

Tjörns næringsliv er for en stor del preget av sjøfarten. Tjörn huser noen av Europas større rederier, deriblant Rederi AB Transatlantic (tidligere B&N) med hovedkontor i Skärhamn, og Tarbit shipping (som er et av de større rederiene innen Nord-Europa som driver med frakt av varmlaster f.eks. bitumen (asfalt)). Wallhamn på øyas østside har kapasitet til å ta hånd om 100 000 biler per år. Rett sør for Wallhamn ligger Djupviks verft som for det meste lager aluminiumsbåter for ulike myndigheter som politi, kystvakt og sjøredning. Rönnängs verft bygger mest middels store trålere for eksport til Irland, men tar seg også av reparasjon og renovering av eldre kanalbåter.

Turisme

I sommermånedene øker folkemengden fra 15 000 til nesten 30 000. En stor del av turistvirksomheten er konsentrert til sørlige Tjörn. I Skärhamn finnes bl.a. Nordiska akvarellmuseet, en velrenommert gjestehavn, samt Tjörns turistbyrå. Den tettbebygde lille øya Åstol med ca. 300 fastboende er viden kjent for sitt omgjorte røkeri med fullbookede visekvelder gjennom hele sommeren. I Säby finnes den 200 år gamle Säbygården som vises for allmennheten på onsdager om sommeren. På Säby Øy finnes det et steinhus fra 1860-tallet som også er verdt et besøk.
Mycetobiidae

Utseende

Mycetobiidae er ganske små, mørke mygg, 4-7 mm lange. De kan ligne på soppmygg, men er ikke nært beslektet med disse. 
Hodet er ganske stort, med nyreformede fasettøyne og tre punktøyne (ocelli) i pannen. Antennene er forholdsvis korte og slanke med 16 ledd. 
Kroppen har ganske lang og tett behåring. Beina er ganske kraftige, hoftene (coxae) er forlenget og leggene (tibiae) har tydelige sporer ytterst. Vingene er store og brede med tydelig årenett. 
Larvene er lange og tynne, uten noen form for kroppsutvekster, og med en tydelig hodekapsel.

Levevis

Larvene lever i fuktig, råtnende organisk materiale, for eksempel sterkt nedbrutt død ved og gjærende utflytende sevje. Nokså lite er ellers kjent om biologien til denne gruppen.
Temuco

Temuco er en by sentralt i Chile. Den har 260 878 innbyggere (2002). Byen er et handels- og jordbrukssentrum.
Cylindera germanica

Utbredelse

Cylindera germanica finnes lengre sør i Europa der klimaet er varmere, den finnes ikke i Norge.

Utseende

Den er omtrent  10-13 millimeter lang.  Den har en matallisk grønn farge med noen diffuse rustrøde flekker på oversiden. Munnskjoldet (clypus) og kjevene er lyse.

Levevis

Cylindera germanica finnes i tilknytning til åpne solrike tørre lokaliteter. Både de voksne og larvene lever som rovdyr. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Eurytominae

Utseende

Små (1,4 – 6 mm), tettbygde, mattsvarte, ikke metalliske vepser. Kroppen er vanligvis tett punktert. Forbrystet (pronotum) er stort og bredt, rektangulært sett ovenfra, og danner en "krage" bak hodet. Antennen er mer eller mindre trådformet (ikke knebøyd) og har 12 eller færre ledd. Hodet er bredere enn langt, ofte forholdsvis lite. Forvingen er avrundet uten vingefrynser, med en tynn åre (costa) langs framkanten i indre 2/3, denne ender i et lite vingemerke. Beina er vanligvis slanke, lårene kan være litt tykkere. Bakkroppen er vanligvis nokså slank, tilspisset, hunnens eggleggingsrør stikker litt ut.

Levevis

De fleste av artene har larver som utvikler seg i galler inne i ulike planter. Det er også en del som er mer konvensjonelle parasitoider, disse snylter gjerne på galledannende insekter og lever dermed også inne i planter.
Loving Couples

Handling

Når Greg (Stephen Collins) krasjer sin nye sportsbil, kommer den kvinnelige legen Evelyn (Shirley MacLaine) ham til unnsetning, og det oppstår raskt følelser mellom dem. Evelyns mann (James Coburn) får vite om deres forhold av Gregs partner (Susan Sarandon), noe som fører til at det også oppstår et forhold mellom de to. Det hele kompliseres ytterligere når begge parene planlegger en weekend på samme sted.

Om filmen

Filmen fikk relativt gode kritikker av Variety, men gjorde det heller dårlig kommersielt og brakte bare inn $2,8 millioner ved amerikanske kinoer.
Allidiostomatinae

Utseende

Store og ganske kraftige, litt hårete skarabider. De ligner overflatisk på visse hornbiller (Dynastinae) og flere av artene ble tidligere regnet til denne gruppen. Antennene er 10-leddet, de tre ytterste leddene danner en litt hårete klubbe. Pronotum er mye bredere enn langt, med rundere sider, i midten med en bred lengdefure eller grop. Dekkvingene har dype punktstriper. Beina er kraftige med store tenner på utsiden av leggene, framføttene er ikke reduserte.

Levevis

Ingenting er kjent om biologien til disse billene. Larvene er også helt ukjente.

Utbredelse

Underfamilien er utbredt i det sørlige Sør-Amerika.
Grevenmacher (distrikt)

Grevenmacher er et tidligere distrikt i Luxembourg. Det ble avskaffet i 2015. Distriktet bestod av kantonene Echternach, Grevenmacher og Remich. Det lå i den østlige delen av Luxembourg og grenset i nord til Rheinland-Pfalz i Tyskland, i vest til distriktene Diekirch og Luxembourg, i øst til Rheinland-Pfalz og Saarland, og i sør til den franske regionen Lorraine).
Page (Arizona)

Geografi

Page ligger i det nordlige Arizona, ikke langt fra grensen til Utah. Byen ligger like sørøst for Glen Canyon-demningen og sør for Lake Powell i Coloradoelva. Page grenser mot indianerreservatet Navajo Nation. Page ligger i nærheten av kjente turistattraksjoner som Horseshoe Bend i Coloradoelva og Antelope Canyon i Navajo Nation-reservatet.
Page har tørt klima.

Historie

Page ble grunnlagt i 1957 som et boligområde for arbeidere og deres familier under byggingen av Glen Canyon-demningen i Coloradoelva. Rundt 62 km² land fra Navajo Nation ble byttet mot et større landområde i Utah. Boligene ble bygget på Manson Mesa. Det ble i starten kun satt opp midlertidlige hjem, omgitt av noen få gater skåret ut i sanden og berget. Gradvis ble permanente hus bygget og et antall kirker ble bygget langs Lake Powell Boulevard, og denne delen kalles i dag ofte "Church Row" ("Kirkerekken") av innbyggerne.
Vestfjorddalen

Historie

Før Norsk Hydro etablerte sine fabrikkanlegg på Rjukan, var det bare et par hundre innbyggere i dalen. Men rundt 1909 kom folketallet opp til 12 000. Rjukan var Norges mest moderne industriby på den tiden.
Sixten Sason

Tidlige liv

Sixten Sason vokste opp utenfor Skövde der faren arbeidet som stenhugger. Sason ble tidlig interessert i teknikk og som tenåring begynte han å lage tegninger og illustrasjoner til ulike motortidsskrifter. 15 år gammel sendte han en tegning til Husqvarna og etter denne tegningen skal en bensintank ha blitt produsert. I 1928 fikk han i oppdrag å tegne en motorsykkel for Husqvarna. 
Sasons avtjente sin verneplikt som flymekaniker på  1930-tallet. Etter å ha vært med i en flyulykke lå han lengre tid på sykehus i årene 1934-1939. Under sykehusinnleggelsene ga han seg i kast med studier og illustrerte ulike tidsskrifter. I løpet av 1930-tallet lagde Sason flere fremtidsversjoner om blant annet Öresundsbro (1939) og sirkulære parkeringshus (1936). Han illustrerte også sine ideer om fremtidens byer. 
I hele sin karriere brukte han Pierre Olofsson som fargeekspert, blant annet i forbindelse med fargevalg til Saabs modeller.

Sasons arbeid hos Saab

Sason har en stor plass i Saabs historie som skaperen av Saab-designen. Han ble ansatt i 1939 hos Saabs flydivisjon. Her lagde her ulike skisser og illustrasjoner til selskapet kataloger og produktblad. Når Saab senere starter sin bilproduksjon var Sason allerede med ved skapelsen av «ur-Saaben» – SAAB 92. 
Sason skulle som sjefsdesigner hos SAAB være med i den videre utviklingen gjennom modellene 93, 95 og til slutt 99 – Sasons største verk. SAAB 99 var Saabs førsta store bil og Sason skapte designen som den dag i dag fortsatt finnes hos Saab sine biler. SAAB 99 ble senere utviklet til Saab 900. Sason rakk aldri å se sitt verk i produksjon da han døde brått rett før lanseringen i 1967. Björn Envall som var ansatt hos Sason Design allerede som 18-åring tok over som Saabs sjefsdesigner etter Sason. I løpet av sin tid hos Saab lagde Sason også konseptbilen Saab Catherina.
I tillegg til konstruksjonarbeidet hos Saab tok Sason oppdrag som formgiver for andre selskap som Husqvarna, der han designet symaskiner, husholdningsapparater og motorsykler. For Electrolux designet han blant annet kjøleskap, gulvbonere og utenbordsmotorer. Han formga også Hasselblads-kamera.
Rutevinger

Utseende

Små til middelsstore (vingespenn 25 – 50 mm) sommerfugler, relativt spinkelt bygde. Som hos de aller fleste flikvinger er frambeina reduserte. Sugesnabelen er velutviklet, antennene middels lange og tydelig kølleformede. Vingene er avrundede, ikke flikete langs ytterkanten. Fargen kan variere en god del men er ofte gul- eller rødaktig med et mørkt nettmønster. Noen har også mørk grunnfarge. Bakvingenes underside har ofte vekselvise hvite og brunlige tverrbånd, kantet med svart. Larvene er dekket med torner, puppene knudrete.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. De finnes særlig på blomsterenger, og de fleste nordiske artene har larver på planter i maskeblomstfamilien (Scrophulariaceae). Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. De overvintrer som larver.

Metapopulasjoner

Arten prikkrutevinge (Melitaea cinxia) har blitt studert gjennom mange år av populasjonsøkologer, først og fremst på Åland i Finland. Denne sjeldne og truede arten har en meget interessant bestandsstruktur. Bestanden består av mange nesten isolerte småbestander (lokalpopulasjoner) som til sammen danner en såkalt metapopulasjon. Hver lokalpopulasjon teller oftest bare noen ti-talls individer. Disse lokalpopulasjonene er ikke stabile over tid, før eller senere vil de fleste dø ut. Men siden det er en viss vandring mellom engene der de lever (som ligger spredt i et skogslandskap), blir de brukbare lokalitetene rekolonisert og nye lokalpopulasjoner oppstår. På denne måten er metapopulasjonen relativt stabil, selv om de lokale bestandene den består av hver for seg ikke er levedyktige over tid. Funnene som er gjort i studiene av prikkrutevingen har fått stor betydning for forståelsen av bestandsdynamikk og for bevaring av sjeldne arter.

Mange truede arter

Rutevingene lever ofte på sjeldne lokalitetstyper, og de har begrenset spredningsevne. Dette har medført at forholdsvis mange arter i denne gruppen er utrydningstruede. Et kjent eksempel er den sterkt truede, nordamerikanske arten Euphydryas editha. I Norge regnes prikkrutevingen som truet.
W.G. Sebald

Liv og virke

Sebald ble født som det andre av Rosa Egelhofer og Georg Sebalds tre barn. Faren, som stammet fra Bayerischer Wald, gikk i 1929 inn i Reichswehr og fortsatte senere i Wehrmacht. Under andre verdenskrig steg han til Hauptmanns grad, og satt etter krigen i fransk krigsfangenskap til 1947. Fra midten av 1950-årene og fram til han gikk av med pensjon i 1971 tjente han i Bundeswehr, mot slutten med grad av Oberstleutnant. Faren var en fjern figur under oppveksten, og morfaren var den mannlige slektningen som fikk størst betydning for Sebald.
I 1954 begynte Sebald på Realgymnasium «Maria Stern» i Immenstadt im Allgäu, fra 1955 gikk han på Oberrealschule i Oberstdorf, og tok i 1963 artium der. Av helsemessige årsaker ble han fritatt for verneplikt, og kunne i 1966, etter bare to års litteraturvitenskapelige studier, avlegge en Licence ès lettres ved Université de Fribourg. Samme år emigrerte han til England. Han tok i 1968 en mastergrad om Carl Sternheim og underviste deretter som universitetslektor ved University of Manchester.
Etter et år som lærer ved en privatskole i sveitsiske Sankt Gallen, slo han seg i 1970 ned i England for godt. Han fikk en stilling ved University of East Anglia i Norwich, tok i 1973 doktorgraden med en avhandling om Alfred Döblin, og ble i 1988 professor i nyere tysk litteratur ved University of East Anglia. I 1989 ble han den første direktøren for British Centre for Literary Translation og var fra 1996 medlem av Deutsche Akademie für Sprache und Dichtung.
Sebald døde av et hjerteinfarkt under en bilulykke. Datteren Anna, som også satt i bilen, overlevde.
Mange litteraturkritikere regnet Sebald som en mulig nobelprisvinner i litteratur. I et intervju i 2007 nevnte Svenska Akademiens sekretær Horace Engdahl at Sebald, Ryszard Kapuściński og Jacques Derrida var tre nylig avdøde forfattere som kunne fått prisen.
Madhyamakāvatāra

Madhyamakāvatāra (wylie: dbu ma la 'jug-pa) er en tekst av den indiske madhyamakafilosofen Candrakīrti (600–650). Teksten er en kommentar til Nāgārjunas verk en avhandling om middelveien, såvel som til daśabhūmikasūtraen som er en del av avataṃsakasūtraen. Innenfor den tibetanske buddhistiske kanon er teksten klassifisert som en eksegese og befinner seg i Tengyur.
HTC Touch Pro

HTC Touch Pro er en Windows Mobile-basert mobiltelefon (smartphone) som blir produsert av HTC. Den ble lansert høsten 2008.
Touch Pro er en etterfølger av HTC TyTN II, og ble etterfulgt av HTC Touch Pro2 høsten 2009. Den har berøringsskjerm, med grunnleggende knapper foran, og utskyvbart fullt QWERTY-tastatur. Menysystemet er HTCs Touch Flo 3D, det samme som også bl.a. HTC Touch Diamond har.
To må man være

Handling

Ekteparet Mark Wallace (Albert Finney) og Joanna «Jo» Wallace (Audrey Hepburn) er på vei til Sør-Frankrike for å feire ferdigstillelsen av et byggeprosjekt. I løpet av den lange turen begynner paret å mimre over gamle dager. De ser blant annet tilbake på da de møttes i 1954, da Mark reiste alene og traff Joanna mens hun var på turné med koret sitt. Da resten av koret fikk vannkopper, ble Joanna med Mark på reisen hans. Andre viktige minner som dukker opp er da de var nygifte, da de hadde fått datteren Caroline (Kathy Chelimsky) og da de begge fikk følelser for andre mennesker.
Anatolij Medennikov

Andre rekorder

Medennikov noterte fem uoffisielle verdensrekorder som seniorløper; to på 500 meter, to på 1 000 meter og èn i sprint firkamp alle satt på Medeo i Alma-Ata.
Elben

I Tsjekkia

Elben flyter ca. 320 km gjennom Tsjekkia. Den har sitt utspring i Krkonoše (tysk: Riesengebirge) nord i Tsjekkia nær tettstedet Špindlerův Mlýn. Omtrent 1 km fra Elbens kilde ligger den 35-40 m høye fossen Elbenfallet. Elben løper først i en sørøstlig retning, men snur i en vid bue gjennom lavlandet i Böhmen mot nordvest i retning Tyskland. På veien mottar den fra venstre  bielven Vltava ved Mělník og senere Ohře ved Litoměřice. Videre mot nordvest hever landskapet seg, og elven bryter gjennom Krušné hory (tysk: Erzgebirge) ved byen Děčín.

I Tyskland

Elben flyter ca. 770 km gjennom Tyskland. Fra Tsjekkias grense flyter den gjennom en trang dal. Ved Dresden begynner landskapet å flate ut, og elven fortsetter ut på den store nordeuropeiske sletten. Videre nordvestover møter den Schwarze Elster fra venstre ved den lille byen Elster, og Saale fra høyre ved Barby. Ved Magdeburg tar elven retning mot nord, mottar fra høyre Havel ved Havelberg før den knekker mot nordvest igjen. Slik fortsetter den, passerer Hamburg, og munner til slutt ut i et ca. 15 km bredt delta i Nordsjøen, ved Cuxhaven.

Historie

Elvas lange seilbare løp gjorde at den allerede i oldtiden var en viktig handelsvei mellom Nord- og Sørøst-Europa. Verdifulle varer var bl.a rav fra Østersjøkysten. Den var også viktig for hanseatene.
Den har også en historie som grenseelv. 
Romerne forsøkte å utvide imperiet fra grensen ved Rhinen til Elben, men uten å lykkes.
I middelalderen utgjorde elva den østlige grensen til Karl den stores rike.
I 1945 møttes de allierte styrkene ved Torgau ved Elben.
Etter krigen ble deler av elva grense mellom Øst- og Vest-Tyskland. 
I dag utgjør elva flere steder grensen mellom tyske bundesländer.
Elva har hatt mange ødeleggende flommer, bl.a i 2002, 2006 og 2013.

Transport og skipsfart

Elben er farbar for fartøyer opp til 700 t. helt til Ústí nad Labem. For mindre fartøyer helt til Pardubice. Elben har kanalforbindelse med de andre store elvene i Tyskland (Mittellandkanalen), og også forbindelse til Østersjøen (Elben-Lübeck-kanalen).
Elben kan følges i full lengde med sykkel langs Elberadweg.
Ketill Hanstveit

Internasjonale mesterskap

Han representerte Norge i flere internasjonale mesterskap, uten å vinne medaljer i noen av disse. Han ble nummer 10 i junior-VM 1992 i Seoul, nummer 8 i innendørs-EM 1996 i Stockholm, nummer 12 i EM 1998 i Budapest, og nummer 5 i innendørs-EM 2000 i Gent. Han deltok også i OL 2000 i Sydney, der han ikke kvalifiserte seg til finalen.
Verka Serduchka

Karriere

Danylko har opptrådt som sin figur Verka Serduchka siden tidlig i 1990-årene. Figurens navn ble oppfunnet av Danylko til den russiske humorkonkurransen KVN for studenter, hvor det tilfeldig valgte navnet Verka ble satt sammen med navnet til en tidligere klassekamerat, Anja Serduk. I tillegg til sceneopptredener innenfor dance- og popsjangeren, har Danylko nylig opptrådt under hans ordentlige navn i flere ambiente musikkomposisjoner. Hans popularitet er imidlertid bygget opp hovedsakelig gjennom figuren Verka Serduchka, og de fleste av hans sceneopptredener gjøres også som denne figuren.
På slutten av 1990-tallet og begynnelsen av 2000-tallet ledet han talkshowet SV-Show («SV» er en forkortelse for russiske: Спальный Вагон, «Spalnyj Vagon», som betyr «sovevogn») på russisk TV.

Eurovision Song Contest

Andrij Danylko ble, som Verka Serduchka, valgt til å representere Ukraina i den internasjonale finalen av Eurovision Song Contest 2007 i Helsingfors, Finland med sangen «Dancing Lasha Tumbai» som til slutt endte på andreplass. 
Ukraina var forhånskvalifisert til finalen på grunn av topp ti-plasseringen til deltakeren fra året før, Tina Karol. Teksten til sangen «Dancing Lasha Tumbai» blir fremført på de fire språkene tysk, engelsk, ukrainsk og russisk.
Valget av Danylko som representant for landet ble ikke bare godt mottatt i Ukraina, og en av de nasjonale radiostasjonene organiserte i februar en protestaksjon for å vise deres misnøye med valget. Også medlemmer av det ukrainske parlamentet kritiserte Danylkos deltakelse, og beskrev den som «grotesk og vulgær».
Singelen til «Dancing Lasha Tumbai» nådde 28.-plass på den offisielle britiske singellisten (UK Singles Chart) 20. mai 2007, og ble med det første ikke-britiske ikke-vinnende Eurovision-deltaker som entret listen siden 1974. På grunn av dette hadde Danylko en kort opptreden over telefon i programmet The Graham Norton Show på BBC.
Zakariasvatnet

Zakariasvatnet er et vannkraftmagasin i Tafjord i Norddal kommune. Magasinet forsyner Tafjord 4 med vann gjennom en tilløpstunnel og en trykksjakt, og har en kapasitet på 70 m³. Vannet har et areal på 1,36 km². Zakariasdammen er oppført i betong i det trange Nedstedalsjuvet i Rødalen, med 95 m høyde var den i sin tid den høyeste i Nord-Europa og er fortsatt blant de høyeste i Norge. Tre gårdsbruk ble satt under vann ved utbyggingen, den ene var allerede nedlagt og overtatt av Ålesund-Sunnmøre Turistforening, mens det på de to andre fortsatt var gårdsdrift. Nedenfor demningen er elveløpet tørrlagt (unntatt ved overløp). Det store naturinngrepet og oppdemmingen skapte stor motstand. Anleggsveien frem til demningen og videre til Tafjord 5 like ved, er åpen for alminnelig trafikk. Turstien til Reindalen går langs vannet.
Tafjord 5 har avløp til magasinet, som også har tilsig fra Reindalen og mindre elver.
Trolig het vannet i Rødalen Nestedalsvatnet. Den 6. oktober 1793 drukna Zacharias K. Uri da han med hest forsøkte å ta seg over den flomstore Rødalselva, slik ble det deretter ble hetende Zakariasvatnet.
Bør Børson Jr. (teater 1972)

Bør Børson Jr. er basert på ei bok skrevet av Johan Falkberget i 1920. Stoffet ble dramatisert i 1929, og det ble filmatisert for første gang i 1938 med Toralf Sandø i rollen som Bør. 
Teatermusikalen ble skrevet av Egil Monn-Iversen (musikk) og Harald Tusberg (manus). Dette blir regnet som den første norske musikalen.
Urpremieren fant sted på Det Norske Teatret i Oslo i 1972, da med Rolv Wesenlund i hovedrollen som Bør Børson Jr.. Oppsetningen ble en stor suksess, og musikalen og Monn-Iversen ble tildelt juryens hederspris under Spellemannprisen samme år. Denne suksessen førte til at det ble lagd filmversjon i 1974, med mange av de samme skuespillerne som fremførte stykket på Det norske teater. 
Stykket ble dessuten fremført på Trøndelag Teater (1973) og Riksteatret. Forestillingen er blitt satt opp i flere andre land, og har også vært en populær oppsetning hos flere av landets amatørteaterlag. 
I senere tid har musikalen blitt satt opp på Trøndelag Teater (1998) og Det norske Teatret (2001), begge ganger med Paul Ottar Haga i hovedrollen. Musikal ble dessuten satt opp på Hålogaland teater i 2009 med Kristian Fr. Figenschow jr. i hovedrollen som Bør. Musikalen har også vært en populær oppsetning hos flere av landets amatørteaterlag. I 1995 ble stykket satt opp på Koppang Samfunnshus i Stor-Elvdal med sangere og skuespillere fra Mikaelskoret og orkestermusikk av Stor-Elvdal Musikklag. Stykket ble i 2008 satt opp av Ung i Valdres. Stykket er adaptert til Valdres, og ble spilt på valdresmål istedenfor trøndermål. Størens konditori ble da omskrevet til Eggums bakeri, og det ble også gjort flere andre omskrivinger. Den skal også settes opp på Totendialekt av Gjøvik Teater, og da blir Størens konditori til Kjelstad Bakeri.Teater Innlandet Turnerer Hedmark og Oppland med En ny produksjon av musikalen Høsten 2018. Med Tom Styve i tittelrollen.
Flere sanger fra musikalen, som «Wienerbrød-Tango», «Å æ kjinne ein kar», «Omforlatels O. C. Bentzen» og «Børs Song», er blitt klassikere i norsk populærmusikk.
Newport kraftverk

Newport kraftverk enhet D er et varmekraftverk med kombinert gassdrift og oljedrift i utkanten av storbyen Melbourne i delstaten Victoria i Australia. Det har en installert produksjonskapasitet på 510 MW med bare 1 turbin. Anlegget ble ferdig i 1980. Brenselstypen er naturgass og olje.
På stedet er det lange kraftverkstradisjoner, Newport A ble anlagt i 1918 for å støtte elektrifiseringen av trikken i Melbourne, og Newport B fulgte i 1923.